**21.09. Međunarodni dan mira**

 Rezolucijom UN-a iz 2001.godine ovaj dan je određen danom nenasilja i prekida neprijateljstava u svijetu. Univerzalna poruka Međunarodnog dana mira glasi – „Neka mir zavlada na zemlji, bar jedan dan mira i nenasilja.“Sve zemlje pozvane su da slave mir i daju doprinos da on ovlada svijetom.

 I učenici naše škole „Mladi knjižničari „obilježili su Međunarodni dan mira u cilju jačanja ideala mira. Izradili su prigodne plakate ( izrezivali su golubicu od papira- simbol mira i  pisali poruke mira) koje su postavljali po razredima.

**22.09.Posjeta učenika i učitelja područnih škola Ostrovo i Gaboš  školskoj knjižnici**

Učenici su posjetili školsku knjižnicu. U veseloj atmosferi upoznali su se s radom knjižnice, načinom posuđivanja, vraćanja knjiga i pravilnim ponašanjem u knjižnici. Bilo je zanimljivih pitanja postavljenih knjižničarki (kako nastaje knjiga, koliko ima knjiga,tko je slagao knjige, tko ilustrira knjige…).

**25.09.Upoznavanje prvašića sa školskom knjižnicom**

 Knjižničarka je prvo upoznala sve učenike( bilo je zanimljivo njihovo predstavljanje).

Ukazala im je na to kako je važno naučiti  čitati i stalno razvijati čitalačku naviku. Upoznala ih je sa izvorima učenja i znanja, načinom  posuđivanja, vraćanja i čuvanja knjiga. Za ti priliku poslužio nam je igrokaz “Kako posuđivati knjige“ I „Što knjige ne vole“. Na  kraju učenici su  dobili i  male poklone – označivače stranica u obliku srca koje su trebali sami ilustrirati.



**26.09. Poludnevni izlet učenika razredne nastave OŠ Markušica**

**„Pozdrav jeseni u gradu“**

 Učenici razredne nastave OŠ Markušica ( zajedno s učenicima područnih škola Ostrovo i Gaboš) bili su na poludnevnom izletu u Vinkovcima. Posjetili su željeznički kolodvor, pravoslavnu crkvu i Gradsku knjižnici i čitaonicu Vinkovci.

U Gradskoj knjižnici učenici se uz pjesmu „Kad si sretan…“, priču „Koliko te volim“ i razgovor o knjigama, veselo družili s knjižničarkom Sonjom Šimić.

  

**Program aktivnosti u školskoj knjižnici povodom  „Mjeseca školskih knjižnica“**

* Nacionalni kviz za poticanje čitanja- učenici 6.r. „Mladi knjižničari“( Andrej, Anđela,Danijela, Ivana, Katarina) su se s knjižničarkom uključili u projekt Nacionalni kviz za poticanje čitanja. Učenici imaju zadatak pročitati četiri knjige : „Ljubav za početnike“, zbirku pjesama „Srebrne svirale“, „Tišina“ i „Miševi i mačke naglavačke“, a zatim pristupiti rješavanju on-line kviza. Svi tačno riješeni kvizovi biće uključeni u nagradno izvlačenje krajem 10. mjeseca.

* U knjižnici OŠ Markušica „Mladi knjižničari predstavljaju svojim kolegama jednu od pročitanih knjiga „Ljubav za početnike“- zbirka pjesama kojima je autor pokušao kod čitatelja probuditi osjećaj divljenja prema ljubavi, a ukloniti stid i preveliku tajnovitost.

* „Volim školu posebno u jesen“- izložba fotografija učenika 8.r. (  Andrea, Arijana, Saša, Dejana,Kristina i Nataša). Učenici su fotografirali detalje svoje škole u jesen i na taj način izrazili što im se najviše sviđa.

* Akcija prikupljanja slikovnica za najmlađe od 15.10 – 15 11. – povodom mjeseca školskih knjižnica, organizirali smo akciju darivanja slikovnica kako bi pobudili ljubav prema drugome kroz darivanje, potaknuli najmlađe na čitanje.

* „Moj prvi posjet školskoj knjižnici“- Izložba radova učenika 1. r.

* „Čitanjem do samopouzdanja“- Učenici 8.r.čitali su zanimljivu knjigu „Treba znati“- Odgovori na osjetljiva pitana  za cure i dečke od 13 do 17 godina. Bilo je zabavno.

* Moja školska knjižnica – izrada plakata učenika „Mladih knjižničara“povodom Mjeseca školskih knjižnici.

**„PRAZNICI PRED NAMA“**

Povodom novogodišnjih praznika u školskoj knjižnici održana kreativna radionica izrade čestitki.

U  radionici su učestvovali učenici, članovi „Mladih knjižničara“i učenici, članovi „Vijeća učenika.“

Atmosfera je bila radna i vesela.